
מדינת ישראל
משרד החינוך 
הסמנכ"ל הבכיר למינהל ולמשאבי אנוש

אגף רכש מכרזים והתקשרויות
ירושלים, ‏24 יולי 2010
‏כ"ב תמוז, תשע"א
מכרז מס' 16/7.2011 : הפעלת מעבדה לסיוע ותמיכה בהוראת ביולוגיה

 בבתי הספר

הבהרות בעקבות שאלות שהתקבלו עד לתאריך  19.7.2011
1. כללי

1. המועד האחרון להגשת הצעות למכרז שבנדון הינו 7.8.2011 שעה 11:00.
2. לצורך הגשת הצעה חלה חובה על המציע לשלם דמי השתתפות בסך 500 ₪.

יש לצרף להצעה העתק של שובר התשלום בבנק הדואר כשהוא חתום בחותמת בנק הדואר.

על המציע לדאוג כי בעת הפקת הקבלה בבנק הדואר היא תכלול שם המכרז ומספרו.

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי  המציע. 
ניתן להוריד סיכום תשובות זה מאתר האינטרנט שכתובתו:
 
      www.education.gov.il/michrazim/
ובאתר מינהל הרכש הממשלתי בכתובת: HTTP://WWW.MR.GOV.IL
10. הפעילות כפי שמפורטת בכתב המכרז, בוצעה בעבר ע"י אוניברסיטת בר אילן.

11. למען הסר ספק ולתשומת לב המציעים, במסגרת סיכום התשובות לשאלות אין בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, בהתאם לתחומים אליהם מוגשת ההצעה, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 5 – תפקידי הקבלן בביצוע העבודה

1. סעיף 5.6, עמוד 14
בסעיף 6.12.3 ו- 6.12.4 מפורטות השעות של צוות הפיתוח ושל הלבורנטים. במסגרת שעות אלו נדרשים העובדים לבצע את כל הפעילות הנדרשת במכרז ובכלל זה
להשתתף בהשתלמויות בהיקף של 50 שעות בשנה.
2. סעיף 5.7, עמודים 14-15

(1) בסעיף 5.7.2 צוין כי "מימון ואספקת החומרים כולל עלות המשלוח נעשה בדמי המנוי של בית הספר".
פעולת האריזה תתבצע ע"י עובדי הקבלן כחלק מהטיפול בבית ספר, ששילם דמי  מנוי. על הקבלן לקחת בחשבון פעילות זו במסגרת הצעת המחיר.
(2) המפמ"ר הינו הגורם שיאשר את רשימת בתי הספר וגודלם.
(3) ניתן לשלם את דמי המנוי בהעברה בנקאית או בהמחאה, למספר חשבון של הקבלן ועל הקבלן להפיק דו"ח  תשלומים מרוכז מידי שנה.
למען הסר ספק, האחריות על הגבייה בפועל היא של הקבלן בלבד.
(4) רצוי שהקבלן יפתח חשבון בנק נפרד לצורך הפרוייקט. עם זאת, ניתן לנהל את הפרוייקט בכרטסת הנה"ח נפרדת ייעודית לפרויקט.
3. סעיף 5.8, עמוד 15
באחריות צוות הקבלן לתת מענה מקצועי לשאלות המורים ובכלל זה ייתן מענה הראש האקדמי של המעבדה (ולא רכז ההוראה כפי שצוין בטעות).
4. סעיף 5.10 – עמוד 15
כפי שצוין בסעיף זה במכרז, הקבלן נדרש להגיש דו"חות בהתאם.
3. פרק 6 – כח האדם של הקבלן והאמצעים הנדרשים לביצוע המכרז
סעיף 6.12, עמודים 18, 19 ו-20

דרישות ההכשרה והניסיון מתייחסות לכל עובד צוות בנפרד.

4. פרק 7 – פיצוי מוסכם
סעיף 7.2, עמוד 21

המשרד רשאי לשקול הטלת פיצוי מוסכם במקרים בהם הייתה חריגה מהדרישות ו/או לוחות זמנים כפי שמפורט בפרק זה.

5. פרק 8 -  חפיפה
סעיף 8.4 ,עמוד 22

(1) בסעיף זה מדובר על תוכנות שפותחו ע"י הקבלן במימון המשרד.
(2) המוסר מחויב לבצע את הפעילות כמפורט בפרק זה.
6. פרק 9 – זכויות יוצרים
הדרישות בפרק זה נשארות ללא שינוי

7. פרק 12- ביטוח, שיפוי ופיצוי
הדרישות בפרק זה נשארות ללא שינוי.
8. פרק 13 – תנאי תשלום
בדוח הפעילות יש לפרט את בכמויות של יחידות התפוקה בגינן ישולם לקבלן והמסמכים המתלווים ליחידות התפוקה.
9. פרק 14- מבנה ותכולת ההצעה
סעיף 14.1, עמוד 29
(1) ניסוי חדש מוגדר כניסוי שיש לפתח מהתחלתו ועד סופו. לעומתו, בניסוי קיים נדרש לעדכן ולהתאים את הניסוי .
(2) המציע במסגרת הצעתו נדרש לציין את המחיר המבוקש, בגין טיפול וביצוע הפעולות השונות שצוינו במכרז, עבור בית ספר ששילם דמי מנוי
(3) התשלום לקבלן בגין דמי טיפול שנתי בבית ספר, יתפרס על פני תקופת ההתקשרות,  וישולם לקבלן בארבעה תשלומים.
(4) יחידות התפוקה שלגביהן נדרש המציע להגיש את הצעתו, מייצגות את הפעילות הנדרשת במכרז ועליהן המציע נדרש להעמיס את כל העלויות וההוצאות המשתנות והקבועות לצורך ביצוע מלא של הפעילות.
10. פרק 22 – הפרות יסודיות
סעיף זה נשאר ללא שינוי.

11. פרק 24 – מסמכים נדרשים ותנאי מסירת ההצעה

1. מקום, מועד ואופן הגשת ההצעה כמפורט בסעיף 24.4 בכתב המכרז.
2. סעיף 24.1.6 מתייחס למציע שהוא עמותה.


12. נספח 2 – חוזה התקשרות

1. על  הקבלן להגיש חשבונית מס או חשבון אליו יש לצרף דוח פעילות תקופתי , כל זאת בהתאמה לסיווג שלו.
2. התשלומים יבוצעו עפ"י האמור החוזה ובמכרז.
3. סעיף 4  בחוזה יישאר ללא שינוי. ההצמדה במכרז הינה כמפורט בסעיף 13.6 במכרז.

13. נספח 3- רשימת ציוד מעבדה 
יש לשנות את מספר המחשבים שיוצבו במעבדה ל- 10 מחשבים כמפורט בסעיף 4.3.2

14. נספח מספר 7 - טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
2. על המציע לסמן בעמ' 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה. . בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר.  יש להקפיד שכל הפרטים הינם נכונים ומדויקים. 
4. סעיף 9 – נתוני מנהל המעבדה המיועד – יש לפרט את ניסיונו של מנהל המעבדה המיועד ולצרף קורות חיים מפורטים ותעודות הסמכה. 
יש להקפיד על תאימות בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: ראש אקדמי ולמעבדה - יש לפרט את ניסיונו ולצרף קורות חיים מפורטים ותעודות הסמכה.
יש להקפיד על תאימות בין האמור בסעיף 10 לבין קורות חיים.
6. סעיף 11 – נתונים על הצוות של המציע המתוכנן לפעול ולסייע למכרז זה – על המציע לפרט את שמות העובדים שעומדים לרשותו בתחומים שונים תוך פירוט הכשרתם, ניסיונם ותפקידם במכרז זה.
7. סעיף 12 – אמצעי המציע וחוסנו הכלכלי – על המציע לפרט את כל האמצעים אותם מתכוון להפעיל במסגרת הפרוייקט, בכלל זה המעבדה המוצעת, אמצעי המחשוב והתקשורת, כלי רכב ומחזור כספי שנתי.
8. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 

יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

בכבוד רב,


אורנה מיטמיגר
                             
מנהלת אגף רכש מכרזים והתקשרויות

